Burtnieku iela (Jūrmala)
Šis raksts ir par ielu Jūrmalā. Par citām jēdziena Burtnieku iela nozīmēm skatīt nozīmju atdalīšanas lapu. Burtnieku iela ir iela Jūrmalā, Lielupes apkaimē. Burtnieku iela sākas krustojumā ar Bulduru prospektu un beidzas krustojumā ar Vikingu ielu. Liela daļa no ielas iet cauri mežam. Kopējais ielas garums ir 725 metri, taču lielā daļā nav izbūvēta vai ir ar zemes segumu. Kā izbūvēta iela tā pastāv divos kvartālos: starp Vikingu un Kokneses ielu un starp Meža un Bulduru prospektu. Burtnieku ielā satiksmes kustība norit vienā joslā. Ielā ir savrupmāju un vasarnīcu apbūve.